b'\n_START_ARTICLE_\nAnna Maria M\xc3\xa4ki\n_START_PARAGRAPH_\nAnna Maria M\xc3\xa4ki (s. 1976) on suomalainen kirjailija. H\xc3\xa4n on julkaissut vuonna 2005 kiitetyn novellikokoelman Suljetun paikan lumo, ja h\xc3\xa4n oli samana vuonna ehdolla Olvi-, Runeberg- ja Tiiliskivi-palkintojen sek\xc3\xa4 Helsingin Sanomain kirjallisuuspalkinnon saajaksi. Vuonna 2007 h\xc3\xa4nelt\xc3\xa4 ilmestyi yhdess\xc3\xa4 Mervi Lehmusoksan ja Esko Kuokkasen kanssa kirjoitettu Puutarha parvekkeella -kirja. M\xc3\xa4en toinen teos, Virginian vaatteet ilmestyi vuonna 2011. Sen laji on lyhytproosa. Vuonna 2017 h\xc3\xa4n julkaisi lastenkirjan Manna ja mahaluu._NEWLINE_Koulutukseltaan Anna Maria M\xc3\xa4ki on filosofian maisteri p\xc3\xa4\xc3\xa4aineenaan suomen kieli, jonka lis\xc3\xa4ksi h\xc3\xa4n on opiskellut kirjallisuutta ja viestint\xc3\xa4\xc3\xa4 sek\xc3\xa4 k\xc3\xa4ynyt useita kirjoittajakoulutuksia.'